অবকাঠামো নির্মাণে জরুরি উপাদান- রড। উন্নত অবকাঠামোর জন্য প্রয়োজন উন্নত মানের রড। দেশে এই শিল্প এখন অনেকটাই এগিয়েছে।মোহাম্মদ শহিদুল্লাহ এই শিল্পের সঙ্গে জড়িত ২৮ বছর ধরে। তার দাবি, ক্রমান্বয়ে কমছে রডের চাহিদা। তার মতে, গত কয়েক বছর ধরে চলতে থাকা আবাসন খাতের মন্দা এর একটি বড় কারণ। মোহাম্মদ শহিদুল্লাহ বলেন, আবাসন শিল্পের মন্দার কারণে বিগত ৫ বছর যাবত আমাদের সেক্টরে খারাপ অবস্থা যাচ্ছে। ৮০ লক্ষ টনের জায়গায় আমরা ৫০ লক্ষ টন বিক্রি করছি। দফায় দফায় গ্যাস বিদ্যুতের দাম বাড়ছে।